## Odluka o Hrvatskom sustavu velikih plaćanja i o namiri na računima banaka u Hrvatskoj narodnoj banci

### NN 14/2002 (13.2.2002.), Odluka o Hrvatskom sustavu velikih plaćanja i o namiri na računima banaka u Hrvatskoj narodnoj banci

# Hrvatska narodna banka

359

Na temelju članka 39. stavka 2. pod i) Zakona o Hrvatskoj narodnoj banci
(»Narodne novine«, broj 36/2001) i članka 44. stavka 1. točke 7. i 8. Zakona o platnom
prometu u zemlji (»Narodne novine«, broj 117/2001) guverner Hrvatske narodne
banke donio je

## ODLUKU

### o Hrvatskom sustavu velikih plaĆanja i o namiri na raČunima banaka u Hrvatskoj narodnoj banci

Članak 1.

Ovom odlukom uređuje se Hrvatski sustav velikih plaćanja (u daljnjem
tekstu: HSVP), pravila obračuna i operativni postupci HSVP-a te namira na
računima banaka u Hrvatskoj narodnoj banci.

Članak 2.

HSVP je sustav za obračun
međubankovnih platnih transakcija u realnom vremenu na bruto načelu.

Sudionici su HSVP-a Hrvatska
narodna banka i banke (u daljnjem tekstu: sudionici).

Hrvatska narodna banka je
vlasnik i operativni upravitelj HSVP-a.

Članak 3.

Preko HSVP-a Hrvatska narodna
banka vodi račune banaka.

Banka ima otvoren jedan račun
u HSVP-u. Račun sudionika otvoren u HSVP-u naziva se račun za namiru.

Obračun platnih transakcija u
HSVP-u obavlja se preko računa za namiru.

Članak 4.

Banka može zadavati platne
transakcije samo na teret svog računa za namiru.

Hrvatska narodna banka može
zadavati platne transakcije na teret računa svih sudionika putem direktnih
transfera. Hrvatska narodna banka zadaje direktni transfer na temelju naloga
sudionika ili na temelju propisa, na način propisan u Operativnim postupcima
HSVP-a, koji su dani u Prilogu 1 ove odluke i njezin su sastavni dio.

Članak 5.

Banka može zadavati platne transakcije na teret svog računa za namiru s
oznakom prioriteta (redoslijeda) izvršenja u rasponu od 1 do 98, gdje je 1
najviši, a 98 najniži prioritet izvršenja. Platne transakcije čiji je redoslijed
izvršenja zakonski propisan, zadaju se s oznakom prioriteta izvršenja od 1 do
10. Oznaku prioriteta od 11 do 98 sudionik koristi prema svojim potrebama.

Hrvatska narodna banka može zadavati direktni transfer na teret računa
za namiru sudionika s oznakom prioriteta izvršenja 0, što je najviši prioritet
izvršenja. Hrvatska narodna banka zadaje direktni transfer s oznakom prioriteta
0 na temelju propisa.

Članak 6.

Platne se transakcije izvršavaju do visine pokrića na računu za namiru.

Pokriće na računu za namiru čine raspoloživa novčana sredstva na računu
za namiru sudionika uvećana za limit. Limit na računu za namiru sudionika
zadaje Hrvatska narodna banka, i on predstavlja visinu dopuštenoga negativnog
stanja na računu za namiru sudionika. Način određivanja limita propisuje
Hrvatska narodna banka.

Članak 7.

Platna je transakcija namirena nakon što je izvršeno terećenje računa za
namiru sudionika zadavatelja platne transakcije i nakon što je izvršeno
odobrenje računa za namiru sudionika primatelja platne transakcije.

Platne se transakcije namiruju pojedinačno u iznosu na koji su zadane
(na bruto načelu), u realnom vremenu.

Sudionik zadavatelj platne transakcije dobiva potvrdu o izvršenom
namirenju platne transakcije na njegovom računu za namiru.

Članak 8.

Namiru konačnih neto pozicija na obračunskim računima banaka i Hrvatske
narodne banke u NKS-u na kraju obračunskog dana (u daljnjem tekstu: neto
pozicija iz NKS-a) obavlja Hrvatska narodna banka direktnim transferima na
računima za namiru sudionika.

Ako je neto pozicija iz NKS-a pozitivna, Hrvatska narodna banka odobrava
račun za namiru sudionika. Ako je neto pozicija iz NKS-a negativna, Hrvatska
narodna banka tereti račun za namiru sudionika.

Članak 9.

Hrvatska narodna banka može,
na temelju propisa, onemogućiti banci raspolaganje novčanim sredstvima na
njezinu računu za namiru.

Članak 10.

Platne transakcije za čije
izvršenje nema pokrića na računu za namiru sudionika evidentiraju se tijekom
obračunskog dana u redu čekanja do osiguranja pokrića, a najdulje do kraja
obračunskog dana. Na kraju obračunskog dana platne transakcije iz reda čekanja
odbijaju se i sudionik dobiva obavijest o odbijenim platnim transakcijama.

Članak 11.

Zadavanje platnih transakcija
i ostali operativni poslovi vezani uz sudjelovanje u obračunu preko HSVP-a
obavljaju se pomoću odgovarajućih vrsta poruka. Poruke kojima sudionici zadaju
platne transakcije nazivaju se platne poruke.

Uvjet za namirenje platne
transakcije na računu za namiru sudionika jest tehnička valjanost platne poruke
kojom je platna transakcija zadana.

Vrste platnih i ostalih
poruka, kriteriji koji određuju tehničku valjanost platne poruke i način upisa
pojedinih elemenata s naloga za plaćanje u platnu poruku dani su u Prilogu 1
ove odluke.

Sve poruke iz stavka 1. ovoga članka razmjenjuju se SWIFT
telekomunikacijskom mrežom. Razmjena, vrste, način kreiranja i korištenja
poruka moraju odgovarati propisanim SWIFT standardima.

Članak 12.

Sudionik dobiva na kraju obračunskog dana izvješće o izvršenim
promjenama i stanju na računu za namiru za taj dan.

Članak 13.

Obračun platnih transakcija preko HSVP-a obavlja se u skladu s Odlukom o
terminskom planu obračuna preko međubankovnih platnih sustava.

Članak 14.

Zadavanje platnih transakcija
između Hrvatske narodne banke i banaka obavlja se na način propisan u Prilogu 1
ove odluke.

Članak 15.

Hrvatska narodna banka
obavlja operativne poslove vezane uz sudjelovanje u obračunu preko HSVP-a za
banke koje nisu tehnički osposobljene za razmjenu poruka SWIFT telekomunikacijskom
mrežom, na način propisan u Prilogu 1 ove odluke.

Banke iz stavka 1. ovoga
članka moraju se tehnički osposobiti za razmjenu poruka SWIFT
telekomunikacijskom mrežom najkasnije do 1. siječnja 2003.

Članak 16.

Cjenik usluga HSVP-a donosi Hrvatska
narodna banka.

Članak 17.

Nakon što dobije odobrenje za
rad, banka se mora u roku od 90 dana tehnički osposobiti za razmjenu poruka
SWIFT telekomunikacijskom mrežom te podnijeti zahtjev Hrvatskoj narodnoj banci
za samostalno sudjelovanje u obračunu preko HSVP-a.

Hrvatska narodna banka
dostavlja banci proceduru za samostalno uključenje u HSVP na njezin zahtjev.

Članak 18.

Ova odluka stupa na snagu
osmog dana od dana objave u »Narodnim novinama«, a primjenjuje se od 1. travnja
2002.

Danom primjene ove odluke
prestaje važiti Odluka o prijenosu računa banaka i štedionica iz Zavoda za
platni promet u Hrvatsku narodnu banku i o početku rada Hrvatskog sustava
velikih plaćanja (»Narodne novine«, broj 32/99), Pravila rada za sudionike
HSVP-a O.br. 142-100/12-00/ŽR od 28. prosinca 2000. i Uputa o načinu
sudjelovanja u HSVP-u direktnih sudionika koji nisu osposobljeni za prijenos
poruka SWIFT-om O.br: 16-100/01-01/ŽR od 22. siječnja 2001.

O.br: 23-020/01-02/ŽR
Zagreb, 31. siječnja 2002.

Guverner
Hrvatske narodne banke
**dr.  Željko Rohatinski,** v. r.

if !supportEmptyParas endif

Prilog 1

OPERATVNI
POSTUPCI HSVP-a

Operativnim postupcima HSVP-a uređuju se:

– platne poruke u HSVP-u

– tehnička valjanost platnih poruka u HSVP-u

– način upisivanja pojedinih elemenata s naloga za plaćanje u platnu poruku

– ostale poruke u HSVP-u

– način zadavanja plaćanja između Hrvatske narodne banke i ostalih
sudionika HSVP-a

– način zadavanja direktnih transfera

– sudjelovanje u obračunu preko HSVP-a banaka koje nisu osposobljene za
razmjenu poruka SWIFT telekomunikacijskom mrežom.

1. PLATNE PORUKE U HSVP-u

Platne poruke su odgovarajuće vrste
SWIFT poruka kojima sudionik zadaje plaćanja na teret svog računa za namiru u
HSVP-u.

1.1.  Vrste platnih poruka

Platne su poruke u HSVP-u sljedeće vrste SWIFT poruka:

– MT103 (MT100)

– MT102

– MT202

– MT205

Opis i način upotrebe platnih poruka odgovaraju propisanim SWIFT
standardima.

1.2.  Tehnička valjanost platne
poruke

Uvjet je za namirenje platne
poruke na računu za namiru sudionika njezina tehnička valjanost. Tehnički
valjana platna poruka mora:

– u zaglavlju, u polju 103 (*FIN
Copy Service Code)*, kao oznaku servisnoga identifikacijskoga koda, imati
upisanu oznaku »HRK«;

– u tekstualnom dijelu, u
polju 32A, kao oznaku valute, imati upisanu oznaku »HRK«;

– u tekstualnom dijelu, u
polju 32A, kao oznaku datuma valute, imati upisan datum koji odgovara datumu
tekućega obračunskog dana;

– zadovoljavati sve ostale
propisane SWIFT standarde.

Platna poruka koja ne
zadovoljava navedene uvjete, neće biti namirena.

1.3.  Platne poruke s budućim
datumom valute

Sudionik može zadavati platne poruke sedam dana unaprijed u odnosu na
upisani datum valute u polju 32A tekstualnog dijela poruke. Platne poruke s
budućim datumom valute bit će namirene na računu za namiru sudionika na obračunski
dan koji odgovara upisanom datumu valute.

1.4. Prioritet izvršenja platne poruke

Oznaka prioriteta izvršenja platne transakcije upisuje se, u zaglavlju
platne poruke, u polje 113.

2. NAČIN UPISIVANJA
POJEDINIH ELEMENATA S NALOGA ZA PLAĆANJE U PLATNE PORUKE

Platne poruke moraju biti popunjene na način koji odgovara svim
propisanim SWIFT standardima.

2.1. Broj računa platitelja

Broj računa platitelja, u banci platitelju, upisuje se u platnu poruku
MT103 (MT100) i MT102, u tekstualnom dijelu, u prvi red polja 50K (u platnim
porukama MT100 i MT102 polje 50).

Upisuje se brojčana oznaka računa u skladu s Odlukom o konstrukciji
računa u banci (VBDI-partija računa u banci). Između VBDI-a i partije računa
upisuje se crtica (»-«), bez razmaka.

2.2.  Naziv računa platitelja

Naziv računa platitelja, u
banci platitelju, upisuje se u platnu poruku MT103 (MT100) i MT102, u
tekstualnom dijelu, u drugi red polja 50K (u platnim porukama MT100 i MT102
polje 50).

2.3. Broj računa primatelja

Broj računa primatelja, u banci
primatelju, upisuje se u platnu poruku MT103 (MT100) i MT102, u tekstualnom
dijelu, u prvi red polja 59.

Upisuje se brojčana oznaka
računa u skladu s Odlukom o konstrukciji računa u banci (VBDI-partija računa u
banci). Između VBDI-a i partije računa upisuje se crtica (»-«), bez razmaka.

2.4. Naziv računa primatelja

Naziv računa primatelja, u
banci primatelju, upisuje se u platnu poruku MT103 (MT100) i MT102, u
tekstualnom dijelu, u drugi red polja 59.

2.5. Vrsta posla, poziv na
broj odobrenja/poziv na broj zaduženja

U sve platne poruke poziv na
broj odobrenja/poziv na broj zaduženja upisuju se, u tekstualnom dijelu poruke,
u polje 72, i to:

– u prvi se red upisuje
brojčana oznaka vrste posla. Upisuje se oznaka »/VPO/« i brojčana oznaka vrste
posla. Brojčanu oznaku vrste posla i način upisa dogovaraju banke međusobno;

– u drugi se red upisuje
poziv na broj zaduženja. Upisuje se oznaka »/ZAD/« i brojčana oznaka poziva na
broj zaduženja. Između modela poziva na broj (M) i pojedinih elemenata poziva
na broj (P1, P2, P3, P4) upisuje se crtica (»-«) bez razmaka (M-P1-P2-P3-P4);

– u treći se red upisuje
poziv na broj odobrenja. Upisuje se oznaka »/ODO/« i brojčana oznaka poziva na
broj odobrenja. Između modela poziva na broj (M) i pojedinih elemenata poziva
na broj (P1, P2, P3, P4) upisuje se crtica (»-«) bez razmaka (M-P1-P2-P3-P4).

Oznake »/VPO/«, »/ZAD/« i
»/ODO/« upisuju se bez obzira na to postoji li podatak o vrsti posla, pozivu na
broj zaduženja ili pozivu na broj odobrenja.

2.6. Opis plaćanja

a) Platne poruke MT103
(MT100) i MT102

U platne poruke MT103 (MT100)
i MT102 opis plaćanja upisuje se, u tekstualnom dijelu poruke, u polje 70.

b) Platne poruke MT202 i
MT205

U platne poruke MT202 i MT205
opis plaćanja upisuje se, u tekstualnom dijelu poruke, u četvrti i peti red
polja 72 (prvi, drugi i treći red popunjavaju se kako je navedeno u točki
2.3.).

3. OSTALE PORUKE U HSVP-u

Ostale su poruke SWIFT poruke
(u daljnjem tekstu: servisne poruke) kojima sudionici dobivaju obavijesti o
platnim transakcijama zadanim preko HSVP-a, o stanju i promjenama na računu za
namiru sudionika, i druge obavijesti vezane uz sudjelovanje u obračunu preko
HSVP-a.

3.1. Važnije servisne poruke

Potvrdu o izvršenom namirenju platne transakcije na njegovu računu za
namiru sudionik dobiva putem poruke MT012.

Obavijest o odbijenim platnim
transakcijama sudionik dobiva putem poruke MT019.

Izvješće o promjenama i
stanju na računu za namiru na kraju dana sudionik dobiva putem poruke MT950.

Obavijest o izvršenom
direktnom transferu na teret računa za namiru sudionik dobiva putem poruke
MT900.

Obavijest o izvršenom
direktnom transferu u korist računa za namiru sudionik dobiva putem poruke
MT910.

*3.2. Ostale
servisne poruke*

Pregled ostalih servisnih
poruka, njihov opis i način upotrebe dani su u Funkcionalnim specifikacijama
HSVP-a, koje svakom sudioniku dostavlja Hrvatska narodna banka prilikom
samostalnog uključenja u obračun preko HSVP-a.

4. ZADAVANJE PLATNIH TRANSAKCIJA IZMEĐU HRVATSKE NARODNE BANKE I BANAKA

Platne poruke u korist računa
za namiru Hrvatske narodne banke upućuje banka na SWIFT adresu Hrvatske narodne
banke za domaći platni promet NBHRHR2D.

Za zadavanje platnih
transakcija između Hrvatske narodne banke i ostalih banaka u HSVP-u
upotrebljavaju se odgovarajuće vrste platnih poruka. Navedene platne poruke
moraju zadovoljavati sve uvjete propisane SWIFT standardima i ovim dokumentom.

4.1. Platna poruka MT202

4.1.1. Upotreba platne poruke MT202 prema vrstama posla

Hrvatska narodna banka zadaje
platnu poruku MT202 u korist računa za namiru banaka kad se obavljaju sljedeće
vrste poslova:

– odobrenje lombardnog
kredita;

– odobrenje sredstava po repo
aranžmanu;

– ispis blagajničkih zapisa
HNB-a u kunama;

– prijevremeni iskup
blagajničkih zapisa HNB-a nominiranih u kunama;

– odobrenje kratkoročnog
kredita za likvidnost;

– kupnja deviza;

– kupnja deviza po ugovoru o
obvezi reotkupa;

– prijevremeni iskup
blagajničkih zapisa HNB-a nominiranih u stranoj valuti;

– povrat obvezne pričuve po
obračunu.

Banka zadaje platnu poruku u
korist računa za namiru Hrvatske narodne banke kad se obavljaju sljedeće vrste
poslova:

– povrat lombardnog kredita;

– povrat sredstava po repo
aranžmanu;

– upis blagajničkih zapisa
HNB-a u kunama;

– povrat kratkoročnog kredita
za likvidnost;

– prodaja deviza;

– prodaja efektivnog stranog
novca;

– prodaja deviza po ugovoru o
obvezi reotkupa;

– izdvajanje obvezne pričuve
po obračunu.

4.1.2. Način popunjavanja
platne poruke MT202

*4.1.2.1. Polje 21 – brojčana
oznaka vrste plaćanja*

Radi označivanja vrste plaćanja
platna poruka MT202 mora imati popunjeno polje 21 u tekstualnom dijelu poruke,
ovisno o vrsti plaćanja.

Struktura polja 21 (15
znakova) propisana je kako slijedi:

AABBCCCCDDDDDDD

pri čemu je:

AA             brojčana oznaka vrste posla

BB              brojčana oznaka karaktera
transakcije

CCCC        brojčana oznaka specifične
karakteristike                     pojedinog
posla

DDDDDDD           vodeći broj banke - VBDI

**a)  Brojčane oznake vrste posla**

Prema pojedinim vrstama
poslova na mjestu označenom s AA u strukturi polja 21, upisuju se sljedeće
oznake:

if !supportLineBreakNewLine
endif

|  |  |
| --- | --- |
| **Vrsta posla** | **Oznaka** |
| lombardni kredit (odobrenje i povrat) | 01 |
| sredstva po repu aranžmanu (odobrenje i povrat) | 02 |
| ispis / upis blagajničkih zapisa HNB-a u kunama | 04 |
| prijevremeni iskup blagajničkih zapisa HNB-a nominiranih u kunama | 05 |
| kratkoročni kredit za likvidnost (odobrenje i povrat) | 06 |
| kupnja/prodaja deviza | 31 |
| prodaja efektivnog stranog novca | 32 |
| kupnja/prodaja deviza po ugovoru o obvezi reotkupa | 33 |
| prijevremeni iskup blagajničkih zapisa HNB-a nominiranih u stranoj valuti | 35 |
| povrat / izdvajanje sredstava za pokriće obračuna iz NKS-a | 51 |
| povrat / izdvajanje obvezne pričuve po obračunu | 71 |

if !supportEmptyParas endif

**b) Brojčane oznake karaktera platne transakcije**

Prema karakteru platne transakcije na mjestu označenom s BB u strukturi
polja 21 upisuju se sljedeće oznake:
if !supportLineBreakNewLine
endif

|  |  |
| --- | --- |
| Karakter platne transakcije | Oznaka |
| transakcije emitiranja sredstava od strane Hrvatske narodne banke | 01 |
| transakcije prijenosa sredstava na račun Hrvatske narodne banke | 02 |

if !supportEmptyParas endif

**c) Brojčane oznake specifične karakteristike pojedinog posla**

Prema specifičnim karakteristikama pojedinih vrsta poslova, kod određenih
vrsta poslova, na mjestu označenom s CCCC u strukturi polja 21 upisuju se
sljedeće oznake:
if !supportLineBreakNewLine
endif

|  |  |  |
| --- | --- | --- |
| **Vrsta posla** | **Specifične karakteristike** | **Oznaka** |
| ispis / upis blagajničkih zapisa u kunama  if !supportEmptyParas endif | blagajnički zapisi s rokom dospijeća od 35 dana | 0035 |
| blagajnički zapisi s rokom dospijeća od 70 dan | 0070 |
| blagajnički zapisi s rokom dospijeća od 105 dana | 0105 |

if !supportEmptyParas endif

if !supportEmptyParas endif

Kod ostalih vrsta poslova, kod kojih nisu propisane specifične karakteristike,
na mjestu označenom s CCCC u strukturi polja 21 upisuju se nule.

**d) Vodeći broj banke – VBDI**

Na mjestu označenom s DDDDDDD u strukturi polja 21 upisuje se
pripadajući VBDI banke zadavatelja platne transakcije.

Kada platnu transakciju zadaje Hrvatska narodna banka, upisuje se VBDI
banke primatelja platne transakcije.

if !supportEmptyParas endif

**e) Primjeri popunjavanja polja 21 prema vrstama posla
if !supportLineBreakNewLine
endif**

|  |  |  |  |
| --- | --- | --- | --- |
| **Vrsta posla** | **Karakter transakcije** | **Specifične karakteristike** | Oznakavrste posla |
| 1 | 2 | 3 | 4 |
| lombardni kredit  (odobrenje i povrat) | odobrenje | if !supportEmptyParas endif | 01010000DDDDDDD |
| povrat | if !supportEmptyParas endif | 01020000DDDDDDD |
| sredstva po repu aranžmanu (odobrenje i povrat) | odobrenje | if !supportEmptyParas endif | 02010000DDDDDDD |
| povrat | if !supportEmptyParas endif | 02020000DDDDDDD |
| ispis / upis blagajničkih zapisa HNB-a u kunama | ispis | 35 dana | 04010035DDDDDDD |
| 70 dan | 04010070DDDDDDD |
| 105 dana | 04010105DDDDDDD |
| upis | 35 dana | 04020035DDDDDDD |
| 70 dan | 04020070DDDDDDD |
| 105 dana | 04020105DDDDDDD |
| prijevremeni iskup blagajničkih zapisa HNB-a nominiranih u kunama | iskup | if !supportEmptyParas endif | 05010000DDDDDDD |
| kratkoročni kredit za likvidnost  (odobrenje i povrat) | odobrenje | if !supportEmptyParas endif | 06010000DDDDDDD |
| povrat | if !supportEmptyParas endif | 06020000DDDDDDD |
| kupnja / prodaja deviza | kupnja | if !supportEmptyParas endif | 31010000DDDDDDD |
| prodaja | if !supportEmptyParas endif | 31020000DDDDDDD |
| prodaja efektivnog stranog novca | prodaja | if !supportEmptyParas endif | 32020000DDDDDDD |
| kupnja / prodaja deviza po ugovoru o obvezi reotkupa | kupnja | if !supportEmptyParas endif | 33010000DDDDDDD |
| prodaja | if !supportEmptyParas endif | 33020000DDDDDDD |
| prijevremeni iskup blagajničkih zapisa HNB-a nominiranih u stranoj valuti | iskup | if !supportEmptyParas endif | 35010000DDDDDDD |
| izdvajanje sredstava za pokriće obračuna iz NKS-a | izdvajanje | sredstava za pokriće obračuna iz NKS-a | 51020000DDDDDDD |
| povrat / izdvajanje obvezne pričuve po obračunu | povrat | if !supportEmptyParas endif | 71010000DDDDDDD |
| izdvajanje | if !supportEmptyParas endif | 71020000DDDDDDD |

**if !supportEmptyParas endif**

if !supportEmptyParas endif

*4.1.2.2. Polje 72 – tekstualni opis vrste plaćanja*

Radi označivanja vrste plaćanja platna poruka MT 202, kojom banka zadaje
platnu transakciju u korist računa za namiru Hrvatske narodne banke, mora uz
popunjeno polje 21 (točka 4.1.2. pod a)) na propisani način imati popunjeno i
polje 72 u tekstualnom dijelu poruke.

Polje 72 sadrži tekstualni opis plaćanja u korist Hrvatske narodne banke
u skladu sa stupcima 1 i 2 iz tablice s primjerima popunjavanja polja 21 prema
vrstama posla.

5. ZADAVANJE DIREKTNOG TRANSFERA

Hrvatska narodna banka zadaje direktni transfer na teret računa za
namiru sudionika:

– na temelju naloga banke

– na temelju zakonskih propisa.

5.1.  Direktni transfer na
temelju naloga banke

Hrvatska narodna banka zadaje direktni transfer na temelju naloga
primljenog od sudionika. Nalog za zadavanje direktnog transfera sudionik podnosi
na obrascu Nalog HSVP/DT. Obrazac Nalog HSVP/DT kreira Hrvatska narodna banka,
i primjerak obrasca dostavlja svim bankama.

Popunjeni Nalog HSVP/DT (u
daljnjem tekstu: Nalog) banka dostavlja telefaksom Hrvatskoj narodnoj banci.
Hrvatska narodna banka dostavlja svim bankama broj telefaksa za dostavu Naloga.

Nakon što je primila
popunjeni Nalog, Hrvatska narodna banka telefonski usklađuje vjerodostojnost
podataka iz Nalogas bankom pošiljateljem Naloga.

Kako bi omogućila
usklađivanje vjerodostojnosti podataka iz Naloga, Hrvatska narodna banka
dostavlja svim bankama šifru za usklađivanje.

Usklađivanje vjerodostojnosti
podataka iz Naloga provodi se, nakon što ga Hrvatska narodna banka primi
telefaksom, na sljedeći način:

– Hrvatska narodna banka
telefonski zove banku pošiljatelja Naloga;

– banka pošiljatelj Naloga
priopćuje šifru za usklađivanje;

– banka pošiljatelj Naloga
čita podatke s Naloga koji je dostavljen Hrvatskoj narodnoj banci, a Hrvatska
narodna banka ih uparuje s podacima na primljenom Nalogu.

Nakon što je usklađivanje provedeno, Hrvatska narodna banka zadaje
direktni transfer u skladu s podacima na Nalogu.

Banka dostavlja Hrvatskoj narodnoj banci broj telefona i imena osoba za
kontakt koje će provoditi usklađivanje.

5.2.  Direktni transfer na temelju
propisa

**a) Namirenje neto pozicije iz NKS-a**

Namirenje neto pozicije iz NKS-a obavlja Hrvatska narodna banka na
temelju podataka dobivenih od NKS-a o konačnim neto pozicijama na obračunskim
računima banaka i Hrvatske narodne banke u NKS-u na kraju obračunskog dana.

Namirenje neto pozicije iz NKS-a obavlja se na sljedeći način:

– ako je neto pozicija iz NKS-a pozitivna, Hrvatska narodna banka zadaje
direktni transfer u korist računa za namiru sudionika;

– ako je neto pozicija iz NKS-a negativna, Hrvatska narodna banka zadaje
direktni transfer na teret računa za namiru sudionika.

**b)  Povrat sredstava banke
prethodno izdvojenih za osiguranje pokrića u obračunu** **preko NKS-a**

Hrvatska narodna banka zadaje direktni transfer u korist računa za
namiru banke radi povrata sredstava koje je banka izdvojila tijekom dana na
poseban račun za osiguranje pokrića obračuna iz NKS-a u Hrvatskoj narodnoj
banci.

**c) Izvršenje osnova za naplatu**

Hrvatska narodna banka zadaje direktni transfer na teret računa za
namiru banke po osnovi izvršenja zaprimljenih osnova za naplatu izdanih na
teret računa banke u Hrvatskoj narodnoj banci.

6. NAČIN SUDJELOVANJA U
OBRAČUNU PREKO HSVP-A BANAKA KOJE NISU TEHNIČKI OSPOSOBLJENE ZA RAZMJENU PORUKA
SWIFT TELEKOMUNIKACIJSKOM MREŽOM

Sve operativne poslove vezane
uz sudjelovanje u obračunu preko HSVP-a za banke koje nisu osposobljene za
razmjenu poruka SWIFT telekomunikacijskom mrežom (u daljnjem tekstu: posredni
sudionici) obavlja Hrvatska narodna banka.

Sve platne transakcije na
teret računa za namiru posrednih sudionika zadaje Hrvatska narodna banka
direktnim transferima.

Hrvatska narodna banka zadaje
direktni transfer na teret računa za namiru posrednog sudionika u uvjetima i na
način propisan u točki 5. ovoga dokumenta.

Nalog HSVP/DT kojim posredni
sudionik podnosi Hrvatskoj narodnoj banci nalog za zadavanje direktnog
transfera na teret svog računa za namiru, mora sadržavati sve podatke propisane
u točki 4.1.2. ovoga dokumenta.

Obavijest o stanju na računu za
namiru posrednog sudionika tijekom dana Hrvatska narodna banka daje telefonski
na upit posrednog sudionika, telefaksom, ili na drugi način dogovoren između
posrednog sudionika i Hrvatske narodne banke.

Izvješće o stanju i izvršenim
platnim transakcijama na računu za namiru posrednog sudionika na kraju dana
daje Hrvatska narodna banka. Izvješće se dostavlja posrednom sudioniku
preporučenom pošiljkom, prvog radnog dana u tjednu, za protekli tjedan.

if !supportEmptyParas endif

Odluka, NN 14/2002-359
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)